Motif (muzik)

Dalam bidang muzik,  motif  (corak) merupakan sebuah idea musikal  pendek,New Grove (1980). cited in Nattiez, Jean-Jacques (1990). Music and Discourse: Toward a Semiology of Music (Musicologie générale et sémiologue, 1987). Translated by Carolyn Abbate. Princeton, NJ:  Princeton University Press. ISBN 0691091366/ISBN 0691027145. sebuah tonjolan yang berulang dalam figura, cebisan muzik ataupun deretan not yang mempunyai maksud penting dalam ataupun menjadi ciri sesuatu gubahan muzik: "Motif ialah unit struktur paling kecil yang memiliki identiti tema.White, John D. (1976). The Analysis of Music, p.31-34. ISBN 0-13-033233-X.

Motif harmoni merupakan deretan kord yang diberikan secara mujarad, yakni tanpa merujuk kepada melodi ataupun rentak.  Motif melodi pula merupakan sebuah formula melodi, yang tidak merujuk kepada jeda.  Motif rentak ialah istilah yang digunakan bagi memerikan sebuah formula rentak, pemujaradan yang diperoleh daripada nilai-nilai rentak sebuah melodi.

Motif yang dikaitkan secara tema dengan seseorang, sesuatu tempat atapun sesuatu idea disebut leitmotif. Kadang kala, motif sedemikian merupakan kriptogram musik tentang nama yang terlibat.  Motif kepala (Jerman:  Kopfmotiv) ialah sebuah idea musik pada pembukaan set pergerakan-pergerakan yang berfungsi untuk menyatukan pergerakan-pergerakan tersebut.

Apa jua motif dapat digunakan untuk membina melodi lengkap,  tema dan lagu.  Kembangan musik  menggunakan satu figura muzik tersendiri yang kemudiannya diubah, diulang, atau disusun sepanjang sesebuah lagu, atau bahagian sesebuah lagu, dan dengan itu menjamin kesatuan lagu tersebut.  Kembangan motif sedemikian rupa berakar umbi dengan sonata-sonata papan kekunci  Domenico Scarlatti dan bentuk sonata zaman Haydn dan Mozart.  Boleh dikatakan yang Beethoven mencapai puncak penegembangan teknik ini;  motif yang masyhur – pola tiga not pendek disusuli dengan not panjang – yang membuka Simfoni Kelimanya dan yang hadir sepanjang gubahan dalam permutasi yang segar dan mengejutkan, merupakan contoh klasik.

 Rujukan 

Kategori:Muzik